BREDBÅNDSPULJEN

Bredbåndspuljen er en del af politiske aftale om ”Vækst og udvikling i hele Danmark” fra februar 2016. Puljen er på i alt 200 millioner kroner I 2016 er der afsat 80 millioner kroner, og i 2017-2019 er der afsat 40 millioner kroner om året.

Puljen er målrettet områder, hvor der ikke er adgang til bredbåndshastigheder på mindst 10 Mbit/s download og 2 Mbit/s upload. Der er et krav om en egenfinansiering på minimum 2.000 kroner fra hver deltager.

Der kan gives tilskud til infrastruktur, der senest i 2020 skal kunne levere 100 Mbit/s download og 30 Mbit/s upload.

I 2016 blev der givet tilskud til 31 projekter i 21 kommuner, hvoraf der blev givet delvist tilskud til et enkelt projekt. Projekterne var geografisk fordelt over store dele af landet, og vil give bedre dækning til godt 3.700 adresser.

Der tildeles midler ud fra fem objektive kriterier.

Kilde: Energi-, Forsynings- og Klimaministeriet